Перад паездкай тыя, хто купіў праязны білет у інтэрнэце, на вакзале могуць тут жа яго раздрукаваць. Для гэтага працуюць тэрміналы самаабслугоўвання. Спрабуем: на сэнсарным экране ўводзім 14-значны код білета, пару секунд — гатова. Навінка, безумоўна, будзе запатрабаваная. Дарэчы, паслугай куплі білета пры дапамозе электроннай рэгістрацыі на цягнікі ў першым паўгоддзі гэтага года скарысталася на 28,6% пасажыраў больш, чым за аналагічны перыяд мінулага года. На 9,9% стала больш тых, хто набыў білет праз інтэрнэт.